To personer på 19 og 23 år er nu varetægtsfængslet i frem til den 19. januar. Ifølge Nordjyllands Politi har de to personer begået fem røverier i Vodskov-området. Onsdag gik det ud over Brugsen i Sulsted, hvor de truede ekspedienten med en kniv. Helt tilfældigt befandt en betjent sig dog i Brugsen. Han satte efter de to røvere, da de stak af. Betjenten tilkaldte assistance, og kort efter kunne Nordjyllands Politi anholde de to i Nørresundby. En af røverne erkender tre af røverierne, mens den anden kun vil indrømme at have begået det ene. Politiet får nu fire uger til at efterforske sagen, inden gerningsmændene igen skal for retten.
To personer er varetægtsfængslet efter at have begået op mod fem røverier.